5. ΠΡ ΑΞΙΣ ΥΠΟΥΡΓΙΚΟ ΣΥΜΒΟΥΛΙΟΥ Αριθ. 2053 της14/19 Νοεμ. 1957 Περί αρμοδιότητος του Υπουργείου Κοιν. Προνοίας δια τον προγραμματισμόν των δι’ υδρεύσεις γεωτρήσεων εις Δήμους, Κοινότητας και Οργανισμούς. Εκυρώθη  διά του άρθρ. 1 Νόμ. 4224/1962. Εισηγουμένων των επί της Κοινωνικής Πρόνοιας και Γεωργίας Υπουργών, αποφασίζει. 1.Η αρμοδιότης του προγραμματισμού των δι’ υδρεύσεις γεωτρήσεων εις Δήμους, Κοινότητας και Οργανισμούς ανήκει εις το Υπουργείον Κοινων. Προνοίας, περιοριζομένης ως προς ταύτας της αρμοδιότητος του Υπουργείου Γεωργίας εις την εκτέλεσιν αυτών και τον καθορισμόν της σειράς προτεραιότητος εκτελέσεώς των, βάσει των προγραμμάτων του συνόλου των προς εκτέλεσιν δι’ αρδεύσεις και υδρεύσεις γεωτρήσεων, αναλόγως των διατιθεμένων μέσων και λοιπών προϋποθέσεων δια την καλυτέραν απόδοσιν των γεωτρυπάνων, υπό τον όρον όμως της εκτελέσεως ετησίως τουλάχιστον 60 γεωτρήσεων δι’ υδρεύσεις των προγραμματισθεισών υπό του Υπουργείου Κοινων. Προνοίας συνολικού μήκους τουλάχιστον 6.000 μέτρων. Τα ελάχιστα ταύτα όρια δύνανται να μεταβάλλωνται δια κοινών αποφάσεων των κ.κ. Υπουργών Κοιν. Προνοίας και Γεωργίας. 2.Το Υπουργείον Κοιν. Προνοίας θα παραδώση εις το Υπουργείον Γεωργίας (Κ.Τ.Γ.Κ.Δ.) άπαν το γεωτρητικόν υλικόν αυτού, ήτοι τα γεωτρύπανα μετά των εξαρτημάτων, ανταλλακτικών, αντλιών, σωλήνων και λοιπών εφοδίων λειτουργίας, συντηρήσεως και επισκευής αυτών ως και εκτελέσεως γεωτρήσεων. 3.Άπαν το έκτακτον προσωπικόν το χρησιμοποιούμενον δια την εκτέλεσιν γεωτρήσεων, το μισθοδοτούμενον εκ των τακτικών προϋπολογισμών του Υπουργείου Κοιν. Προνοίας και Δωδεκανήσου, ήτοι, οι γεωτρυπανισταί και οι προϊστάμενοι των συνεργείων γεωτρήσεων, ενταχθήσεται εις το αντίστοιχον προσωπικόν της αρμοδίας υπηρεσίας του Υπουργείου Γεωργίας, αναλόγως των προσόντων των και των ετών προϋπηρεσίας των, της μισθοδοσίας του, βαρυνούσης εφ’ εξής τον προϋπολογισμόν του Κ.Τ.Γ .Κ.Δ. 4.Δια την εκτέλεσιν των δι’ υδρεύσεις γεωτρήσεων ισχύουν οι ισχύοντες δι’ αυτάς όροι του Υπουργείου Γεωργίας. Δια την τροποποίησιν των όρων τούτων και γενικώς δια τον καθορισμόν νέων όρων εκτελέσεως των γεωτρήσεων δι’ υδρεύσεις απαιτείται η σύμφωνος γνώμη του κ. Υπουργού Κοινωνικής Προνοίας. Εκδόσαν προς τούτο την υπ’αριθ. 2053 παρούσαν πράξιν του, δημοσιευθησομένην δια της Εφημερίδος της Κυβερνήσεως αφ’ ης θέλει ισχύση. Σελ. 494 16.Ζ.β.5 Γεωτρήσεις 6. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ,  ΟΙΚΟΝΟΜΙΚΩΝ, ΒΙΟΜΗΧΑΝΙΑΣ ΚΑΙ  ΓΕΩΡΓΙΑΣ Αριθ. 44133/ΓΒ-1244 της 3/15  Ιουλ.1965 (ΦΕΚ Β΄ 430) Περί διαθέσεως ερευνητικών γεωτρήσεων. Έχοντες υπ’ όψιν: 1.Τας διατάξεις του Νόμ. 1988/52 “περί γεωτρήσεων”. 2.Το άρθρ. 2 του υπ’ αριθ. 102/61 Β.Δ/τος “περί συμπληρώσεως, τροποποιήσεως και κωδικοποιήσεως των περί του Ι.Γ.Ε.Υ . διατάξεων κλπ.”. 3.Το άρθρ. 2 του Νόμ. 2212/52 “περί αναγραφής εις τον Κρατικόν Προϋπολογισμόν από του οικονομικού έτους 1952-1953 και εφεξής πιστώσεων δια δαπάνας προβλεπομένας υπό συμβάσεων έργου ΔΟΣ και ΟΚΑ εις βάρος των κεφαλαίων της ανασυγκροτήσεως”. 4.Τας διατάξεις του Ν.Δ. 2957/1954 “περί Δημοσίων Επενδύσεων κλπ.” και 4355/65. 5.Τας οικείας Συλλογικάς υπουργικάς αποφάσεις (ΣΑ 81 και 63), δυνάμει των οποίων διατίθενται πιστώσεις εκ του Προϋπολογισμού Δ.Ε. δια την εκτέλεσιν ερευνητικών γεωτρήσεων υπό της ΥΕΒ και του Ι.Γ.Ε.Υ . δι’ ανεύρεσιν υπογείων υδάτων. 6.Την σκοπιμότητα ενιαίας ρυθμίσεως των θεμάτων διαθέσεως, χρεώσεως και τρόπου πληρωμής των υπό της ΥΕΒ και του Ι.Γ .Ε.Υ . εκτελουμένων ερευνητικών γεωτρήσεων, εις ας περιπτώσεις αύται δύνανται να διατεθούν προς εκμετάλλευσιν χωρίς να παραβλάπτωνται οι σκοποί της ερεύνης. 7.Τα πορίσματα της κατά την 2.4.65 γενομένης συσκέψεως και εκπροσώπων των Υπουργείων Συντονισμού και Γεωργίας και του Ι.Γ .Ε.Υ . αποφασίζομεν: Α΄.Διάθεσις, χρέωσις και τρόπος πληρωμής  εκτελεσθεισών μετά το 1954 ερευνητικών  γεωτρήσεων Καθορίζομεν ως κάτωθι τα του τρόπου διαθέσεως, χρεώσεως και πληρωμής των από του έτους 1954 και εφεξής εκτελεσθεισών και εκτελεσθησομένων ερευνητικών γεωτρήσεων δια κρατικών κεφαλαίων υπό της Υπηρεσίας Εγγείων Βελτιώσεων και του Ινστιτούτου Γεωλογικών Ερευνών Υπεδάφους. 1.Τρόπος διαθέσεως ερευνητικών γεωτρήσεων. α)Αι επιτυχούσαι, προς διάθεσιν ερευνητικές γεωτρήσεις παραχωρούνται κατά προτεραιότητα εις τους ενδιαφερομένους, ως ακολούθως: αα)Δι’ ύδρευσιν Συνδέσμων, Κοινοτήτων, μεμονωμένων Δήμων, Κοινοτήτων και Οικισμών, με την ώδε αναγραφομένην σειράν προτιμήσεως. ββ)Δι’ άρδευσιν εκτάσεων ανηκουσών κατά σειράν προτεραιότητος εις Οργανισμούς Εγγείων Βελτιώσεων (ΟΕΒ), Τοπικάς Επιτροπάς Αρδεύσεως (ΤΕΑ), ομάδας γεωργών και μεμονωμένους γαιοκτήμονας. γγ)Δια λοιπάς ανάγκας (βιομηχανικάς, τουριστικάς κλπ.). β)Εις περιπτώσεις καθ’ ας δια των ως άνω ερευνητικών γεωτρήσεων ήθελον ευρεθή πλεονάζοντα ύδατα, μετά την κάλυψιν των αναγκών της περιοχής ένθα ευρίσκονται αύται, το επί πλέον ύδωρ θα διατίθεται εις περιοχήν ετέρου, κατά προτίμησιν γειτονικού Δήμου ή Κοινότητος, κατά τα υπό της κειμένης Νομοθεσίας οριζόμενα, τηρουμένης και εις την περίπτωσιν ταύτην της ως άνω σειράς προτιμήσεως. γ)Η διάθεσις των εν λόγω γεωτρήσεων θα πραγματοποιήται κατόπιν προηγουμένης γνωμοδοτήσεως των οικείων Νομαρχιακών Ταμείων, εις α θα διαβιβάζωνται υπό των αρμοδίων Υπηρεσιών αι σχετικαί αιτήσεις των ενδιαφερομένων και κατόπιν κοινής υπουργικής αποφάσεως των Υπουργών Συντονισμού, Γεωργίας και Βιομηχανίας. δ)Εις τας ως άνω εκδιδομένας αποφάσεις διαθέσεως των ερευνητικών γεωτρήσεων θα καθορίζωνται αι υποχρεώσεις των υπέρ ων διατίθενται αύται δια την υπό της αρμοδίας Υπηρεσίας ή των ιδίων διενέργειαν πάσης φύσεως μετρήσεων ή παρατηρήσεων, απαραιτήτων δια την ολοκλήρωσιν των σκοπών της ερεύνης δια τας οποίας αι γεωτρήσεις εξετελέσθησαν. Η αποδοχή των υποχρεώσεων τούτων αποτελεί προϋπόθεσιν διαθέσεως των γεωτρήσεων. 2.Όροι διαθέσεως των ερευνητικών γεωτρήσεων. Εις απάσας τας περιπτώσεις διαθέσεως ερευνητικών γεωτρήσεων οι ενδιαφερόμενοι θα χρεούνται με την ως κάτωθι οριζομένην κατά περίπτωσιν τιμήν ανά μέτρον γεωτρήσεως και μόνον δια το σωληνωθέν ωφέλιμον βάθος, ως και με την αξίαν των χρησιμοποιηθέντων σωλήνων κλπ. υλικών. α)Διάθεσις γεωτρήσεων δι’ αρδεύσεις. Αι δι’ αρδεύσεις προοριζόμεναι ερευνητικαί γεωτρήσεις θα παραχωρούνται εις τους ενδιαφερομένους με τας κατά το έτος της διαθέσεως αυτών, προϋποθέσεις και οικονομικούς όρους τους διέποντας τας υπό του Υπουργείου Γεωργίας εκτελουμένας συνήθεις γεωτρήσεις αρδεύσεως κατά το έτος τούτο. β)Διάθεσις γεωτρήσεων δι’ ύδρευσιν Δήμων και Κοινοτήτων. Αύται θα παραχωρούνται με το μέσον ανά μέτρον κόστος διατρήσεως των συνήθων υδρευτικών  γεωτρήσεων των εκτελουμένων υπό του Υπουργείου     Γεωργίας.         Το     μέσον    τούτο          ανά (Μετά την σελ. 494) Σελ. 494,01 273-017 Γεωτρήσεις 16.Ζ.β.6 μέτρον κόστος των υδρευτικών γεωτρήσεων καθορίζεται δι’ έκαστον έτος δι’ αποφάσεως του Υπουργού Γεωργίας. Δια τας μέχρι τούδε εκτελεσθείσας και μη διατεθείσας ερευνητικάς γεωτρήσεις ισχύει η υπό του Υπουργείου Γεωργίας ορισθείσα τιμή των 450 δραχμών ανά τ.μ., δια της υπ’ αριθ. 125402/22816/306/27.7.1961 υπουργικής αποφάσεως, εφ’ όσον αύτη δεν είναι μικροτέρα της τιμής της παρ. 2α της παρούσης, οπότε και ισχύει η τελευταία. Η επί προθεσμία εξόφλησις της αξίας των κατά τας ως άνω παρ. α΄ και β΄ παραχωρουμένων γεωτρήσεων, από απόψεως χρόνου εξοφλήσεως, επιτοκίου κλπ. θα ενεργήται υπό τους ιδίους όρους, οίτινες ισχύουν, κατά τον χρόνο της παραχωρήσεως των γεωτρήσεων, δια τα δάνεια Εγγείων Βελτιώσεων της Αγροτικής Τραπέζης της Ελλάδος. γ)Διάθεσις γεωτρήσεων δια λοιπάς ανάγκας. Αι εν λόγω γεωτρήσεις χρεούνται με το πραγματικόν ανά μέτρον κόστος του σωληνωθέντος ωφελίμου βάθους και εξοφλούνται τοις μετρητοίς. 3.Έσοδα εκ παραχωρήσεως ερευνητικών γεωτρήσεων. Τα εκ της παραχωρήσεως των ως άνω ερευνητικών γεωτρήσεων έσοδα θα κατατίθενται εφεξής εις τον παρά τη Τραπέζη της Ελλάδος λογαριασμόν του Δημοσίου “Έσοδα εκ Δημοσίων Επενδύσεων”. Β΄.Διάθεσις, χρεώσις και τρόπος πληρωμής  παλαιών ερευνητικών γεωτρήσεων. Η διάθεσις των μέχρι του έτους 1953 εκτελεσθεισών υπό του Υπουργείου Γεωργίας και μη διατεθεισών εισέτι ερευνητικών γεωτρήσεων ενεργείται δι’ αποφάσεων του Υπουργού Γεωργίας, κατά τας διατάξεις του Νόμ. 1988/52 και με τα καθορισθέντα ήδη υπό του Υπουργείου Γεωργίας κοστολόγια. Ως προς τον τρόπον εξοφλήσεως και χρόνον αποπληρωμής των ανωτέρω γεωτρήσεων ισχύουν τα δια της παρούσης καθοριζόμενα δια τας από του 1954 εκτελουμένας ερευνητικάς γεωτρήσεις. Η παρούσα δημοσιευθήτω δια της Εφημερίδος της Κυβερνήσεως. Σελ. 494,02 273-018 16.Ζ.β.6 Γεωτρήσεις 